Laki tasavallan presidentin palkkiosta 1982
Suomen säädöskokoelma 11/1982.

L a k i

tasavallan presidentin palkkiosta

Annettu Helsingissä 7 päivänä tammikuuta 1982

___

    Eduskunnan päätöksen mukaisesti säädetään:

Vuotuinen palkkio, jonka tasavallan presidentti saa toimestaan, on 300 000 markkaa, jota paitsi hänelle tulee 360 000 markkaa vuodessa edustustarkoituksia varten. Lisäksi presidentillä on oleva asunto valtion talossa, jonka kunnossapito, lämmitys ja valaistus sekä sisustus kustannetaan ja tarpeellinen henkilökunta palkataan yleisillä varoilla.

Presidentin palkkio ja edustusmääräraha sekä asuntoedut ovat vapaat kaikista veroista.

___

    Tämä laki tulee voimaan 1 päivänä helmikuuta 1982. Sillä kumotaan tasavallan presidentin palkkiosta 14 päivänä lokakuuta 1977 annettu laki (729/77).

    Helsingissä 7 päivänä tammikuuta 1982

Tasavallan Presidentin estyneenä ollessa

Pääministeri

MAUNO KOIVISTO

Pääministerin sijainen

Ministeri Eino Uusitalo

Hallituksen esitys 233/81

Perustuslakivaliok. miet. 37/81

Suuren valiok. miet. 194/81

Katso myös
Tämän lain kumosi Laki tasavallan presidentin palkkiosta 1988.

Tasavallan presidentin palkkio